b'\n_START_ARTICLE_\nAlberta\n_START_SECTION_\nIstorie\n_START_PARAGRAPH_\nTeritoriile care fac parte din provincia Alberta au fost locuite din cele mai \xc3\xaendep\xc4\x83rtate timpuri. Cu 10.000 de ani \xc3\xaen urm\xc4\x83, st\xc4\x83p\xc3\xa2nii acestor \xc8\x9binuturi erau amerindienii. P\xc3\xa2n\xc4\x83 la sf\xc3\xa2r\xc8\x99itul secolului al XIX-lea, provincia nu a fost practic administrat\xc4\x83 \xc3\xaen nici un fel. Regiunea \xc3\xaei atr\xc4\x83gea mai ales pe v\xc3\xa2n\xc4\x83torii de bizoni \xc8\x99i pe negustorii care, \xc3\xaen schimbul bl\xc4\x83nurilor, \xc3\xaei pl\xc4\x83teau pe amerindieni nu cu dolari ci cu whisky.\n_START_SECTION_\nGeografie \xc8\x99i economie\n_START_PARAGRAPH_\nParcurile na\xc8\x9bionale Banff \xc8\x99i Jasper din Mun\xc8\x9bii St\xc3\xa2nco\xc8\x99i sunt considerate unele dintre cele mai spectaculoase rezerva\xc8\x9bii naturale din America de Nord. \xc3\x8en aceasta zon\xc4\x83 Mun\xc8\x9bii St\xc3\xa2nco\xc8\x99i ating peste 3000 m \xc3\xaen\xc4\x83l\xc8\x9bime. Spre est de mun\xc8\x9bi, dealurile piedmontului ad\xc4\x83postesc o faun\xc4\x83 divers\xc4\x83 (c\xc4\x83prioare, cerbi - elk, elani - moose, urs negru \xc8\x99i grizzly, lupi, coioti, puma), precum \xc8\x99i ferme pentru cresterea vitelor. \xc3\x8en continuare spre est, preeria cu clima uscat\xc4\x83 temperat continental\xc4\x83 excesiv\xc4\x83 este cultivat\xc4\x83 cu cereale, rapi\xc8\x9b\xc4\x83 - canola \xc8\x99i f\xc3\xa2n pentru industria de cre\xc8\x99tere a bovinelor. Nordul Albertei este acoperit de p\xc4\x83duri boreale de conifere. \xc3\x8entreg peisajul Albertei este punctat de sonde de petrol \xc8\x99i gaze naturale. Pe l\xc3\xa2ng\xc4\x83 resursele tradi\xc8\x9bionale de petrol si gaze, \xc3\xaen nordul provinciei, \xc3\xaen apropierea ora\xc8\x99ului Fort McMurray, au \xc3\xaenceput s\xc4\x83 fie exploatate imensele rezerve de nisipuri petrolifere (oil sands). Rezervele de petrol aflate \xc3\xaen aceste z\xc4\x83c\xc4\x83minte sunt comparabile cu cele ale Arabiei Saudite. Calgary, centrul industriei petroliere, este de asemenea ora\xc8\x99ul cu al doilea num\xc4\x83r de sedii de companii \xc3\xaen Canada, dupa Toronto. Ast\xc4\x83zi ora\xc8\x99ul este un important centru \xc3\xaen transporturi \xc8\x99i distribu\xc8\x9bie de m\xc4\x83rfuri, precum \xc8\x99i \xc3\xaen industria high-tech. Alberta este locul cu cea mai mare cre\xc8\x99tere economic\xc4\x83 anual\xc4\x83 din America de Nord (4%), precum \xc8\x99i locul cu cea mai educat\xc4\x83 for\xc8\x9b\xc4\x83 de munc\xc4\x83 din Canada.\n_START_SECTION_\nDemografie\n_START_PARAGRAPH_\nPopulatia este un amestec de neamuri din toate col\xc8\x9burile lumii, majoritatea albertanilor fiind imigranti la prima, a doua sau a treia genera\xc8\x9bie. De la anglo-saxonii din Europa de Vest, la ucraineni \xc8\x99i alte neamuri est-europene p\xc3\xa2n\xc4\x83 la chinezi \xc8\x99i alte popula\xc8\x9bii sud-est asiatice, indieni, sudanezi, arabi, to\xc8\x9bi tr\xc4\x83iesc \xc3\xaen \xc3\xaen\xc8\x9belegere \xc8\x99i respect reciproc. Indienii nativi, \xc3\xaen general, tr\xc4\x83iesc \xc3\xaen rezerva\xc8\x9bii, \xc3\xaen condi\xc8\x9bii inferioare restului popula\xc8\x9biei, fiind subventiona\xc8\x9bi de guvern. \xc3\x8en Alberta tr\xc4\x83ie\xc8\x99te o minoritate semnificativ\xc4\x83 de rom\xc3\xa2ni. \xc3\x8en localitatea Boian din Alberta se afl\xc4\x83 Biserica Sf\xc3\xa2nta Maria, a doua biseric\xc4\x83 ortodox\xc4\x83 rom\xc3\xa2n\xc4\x83 din America de Nord ca vechime, care a fost desemnat\xc4\x83 oficial ca monument istoric al provinciei Alberta. Un grup de rom\xc3\xa2ni au venit cu peste 100 de ani \xc3\xaen urm\xc4\x83 (1898) din Boianul bucovinean \xc8\x99i au \xc3\xaentemeiat Boianul albertan. Biserica Sf. Maria a fost construit\xc4\x83 \xc3\xaentre anii 1902 \xc8\x99i 1903 \xc8\x99i a fost sfin\xc8\x9bit\xc4\x83 \xc3\xaen 1905.'